Laborantaj povruloj

Malriĉaj laboristoj estas laboristoj, kies enspezo falas sub difinitan limon de malriĉeco. Depende de kiel " laboro " kaj " malriĉeco " estas difinitaj, iu povas esti aŭ ne esti konsiderata kiel laboranta malriĉulo.

Kvankam malriĉeco ofte asociiĝas kun senlaboreco, signifa proporcio de la malriĉuloj fakte estas dungitaj. En oktobro 2016, laŭ la Usona Fiskalpolitika Instituto, 6 el 10 domanaroj kun enspezoj sub la limo de malriĉeco havis almenaŭ unu membron dungitan. 

En la evoluintaj landoj, multaj el tiuj kiuj ricevas socian helpon estas dungitoj, ĉefe ĉar ili gajnas tre malaltajn salajrojn. La laborantaj malriĉuloj alfrontas multajn obstaklojn por trovi kaj konservi laboron, ŝpari monon kaj konservi sian memfidon.Thiede, Brian C., et al. "America's Working Poor: Conceptualization, Measurement, and New Estimates." Work and Occupations, vol. 42, no. 3, Aug. 2015, pp. 267–312, 

Labora malriĉeco rilatas al situacio, kie persono estas malriĉa aŭ riskas malriĉecon malgraŭ esti dungita. Laborantaj malriĉuloj ankaŭ estas konataj kiel labormalriĉuloj.

La malriĉiĝo de la proletaro, aŭ la absoluta kaj relativa malboniĝo de la pozicio de la proletaro   estas marksisma politika ekonomia koncepto, kiu asertas, ke la pozicio de la laborista klaso konstante plimalboniĝas laŭlonge de la tempo kiel rezulto de la objektivaj ekonomiaj leĝoj de kapitalisma disvolviĝo. La termino "paŭperiĝo" ankaŭ estas uzata en literaturo por indiki malriĉiĝon ĝenerale, kaj la malriĉiĝon de la proletaro aparte.

Laŭ tiu koncepto, malriĉiĝo esprimiĝas kaj per malkresko de la vivnivelo de la proletaro (absoluta malriĉiĝo de la proletaro) kaj per malkresko de la parto de la proletaro en la nacia enspezo de la kapitalisma socio (relativa malriĉiĝo de la proletaro).

Entreprena ekonomio, kies ĉefa celo estas profito, inkluzive de redukto de laborkostoj, neeviteble kondukas al malriĉiĝo de la proletaro longtempe. Ĉi tiu koncepto, laŭ marksistoj kaj novmarksistoj, restas aktuala en la 21-a jarcento.

 Referencoj 


Kategorio:Maljusteco
Kategorio:Sociologia terminologio
Kategorio:Ekonomiko de bonstato
Kategorio:Dungiĝado
Kategorio:Malriĉeco
Kategorio:Laboraj rilatoj
Kategorio:Laborekonomiko